CELEX: 32019D1332
Language: da
Date: 2019-06-25 00:00:00
Title: Rådets afgørelse (EU) 2019/1332 af 25. juni 2019 om undertegnelse på Unionens vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Gambia og af protokollen om gennemførelse af nævnte partnerskabsaftale

8.8.2019   
               
               
                  DA
               
               
                  Den Europæiske Unions Tidende
               
               
                  L 208/1
               
            
         RÅDETS AFGØRELSE (EU) 2019/1332
         af 25. juni 2019
         om undertegnelse på Unionens vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Gambia og af protokollen om gennemførelse af nævnte partnerskabsaftale
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
         under henvisning til forslag fra Europa-Kommissionen,
         under henvisning til Kommissionens henstilling og Rådets afgørelse om bemyndigelse til at indlede forhandlinger, og
         ud fra følgende betragtninger:
         
                     (1)
                  
                  
                     Kommissionen har på Unionens vegne ført forhandlinger om en partnerskabsaftale om bæredygtigt fiskeri mellem Den Europæiske Union og Republikken Gambia (»partnerskabsaftalen«) samt om en protokol om gennemførelse af partnerskabsaftalen (»protokollen«). Partnerskabsaftalen og protokollen blev paraferet den 19. oktober 2018.
                  
               
                     (2)
                  
                  
                     Partnerskabsaftalen ophæver aftalen mellem Det Europæiske Økonomiske Fællesskab og regeringen for Republikken Gambia om fiskeri ud for Gambia (1), som trådte i kraft den 2. juni 1987.
                  
               
                     (3)
                  
                  
                     Formålet med protokollen er at sætte Unionen og Gambia i stand til at arbejde tættere sammen om at fremme en bæredygtig fiskeripolitik og en ansvarlig udnyttelse af fiskeressourcerne i Gambias farvande.
                  
               
                     (4)
                  
                  
                     Partnerskabsaftalen og protokollen bør undertegnes. For at sikre, at EU-fartøjerne hurtigt kan påbegynde fiskeriet, bør partnerskabsaftalen og protokollen anvendes midlertidigt fra datoen for deres undertegnelse indtil afslutningen af de procedurer, som er nødvendige for dens ikrafttræden —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af partnerskabsaftalen om bæredygtigt fiskeri mellem Den Europæiske Union og Republikken Gambia og protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Gambia med forbehold af indgåelse af disse retsakter.
            Teksten til partnerskabsaftalen og til protokollen er knyttet til denne afgørelse.
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne partnerskabsaftalen og protokollen på Unionens vegne.
         
         
            Artikel 3
            I overensstemmelse med partnerskabsaftalens artikel 14 anvendes partnerskabsaftalen midlertidigt fra datoen for dens undertegnelse indtil afslutningen af de procedurer, som er nødvendige for dens ikrafttræden (2).
         
         
            Artikel 4
            I overensstemmelse med protokollens artikel 13 anvendes protokollen midlertidigt fra datoen for dens undertegnelse indtil afslutningen af de procedurer, som er nødvendige for dens ikrafttræden (3).
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 25. juni 2019.
            
               
                  På Rådets vegne
               
               A. ANTON
               
                  Formand
               
            
         
         
            (1)  EFT L 146 af 6.6.1987, s. 3.
         
            (2)  Den dato, fra hvilken partnerskabsaftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.
         
            (3)  Den dato, fra hvilken protokollen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.